
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 384 
10 Μαΐου 1995 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επχορήγηση εργοδοτών για τη δημιουργία νέων θέ¬ 
σεων εργασίας έτους 1995 και 1996. 

Λειτουργία και προϋποθέσεις χορήγησης άδειας λει¬ 
τουργίας καζίνων σε υπό Ελληνική σημαία επιβα¬ 
τηγό πλοία που εκτελούν διεθνείς πλόες. 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. 33436 ''' 

Επχορήγηση εργοδοτών για τη δημιουργία νέων θέσεων 
εργασίας έτους 1995 και 1996. 

Ο ΥΠΟΥΡΓΟΣ ΕΡΓΑΣΙΑΣ 


Έχοντας υπόψη: _ 

1. Τις διατάξεις του άρθρου 29 του Ν. 1 262/82 «Για την 

παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συναφών 
διατάξεων» όπως συμπληρώθηκε με το άρθρο 8 παρ. 1 
του Ν. 1545/85 και τροποποιήθηκε με το άρθρο 6 του Ν. 

1836/89. _ 

2. Τη γνώμη του Δ.Σ. του ΟΑΕΔ (αριθμ. συνεδρ. 11 / 

21.3.95) που μας υποβλήθηκε με το υπ' αριθμ. 107422/ 
28.3.95 έγγραφό του. 

3. Το άρθρο 27 του Ν. 2081/92 (ΦΕΚ 154/Α/10.9.92) 
με το οποίο προστέθηκε νέο άρθρο, το άρθρο 29Α στο Ν. 
1558/85 «Κυβέρνηση και Κυβερνητικά Όργανα», αποφα- 


1. Καταρτίζουμε τέσσερα (4) προγράμματα επιχορήγη¬ 
σης ιδιωτικών επιχειρήσεων, επιχειρήσεων Τοπικής Αυτο¬ 
διοίκησης, Συνεταιρισμών, Επαγγελματικών Σωματείων 
και Ενώσεων αυτών, Σωματείων και γενικά εργοδοτών για 
τη δημιουργία είκοσι χιλιάδων οκτακόσιων (20.800) νέων 
θέσεων εργασίας για το έτος 1995 και δώδεκα χιλιάδων 
διακοσίων (12.200), για το έτος 1996, ως εξής: 

2. Για το έτος 1995 

Α. «Πρόγραμμα Α» για τη δημιουργία έξι χιλιάδων 
(6.000) νέων θέσεων εργασίας για απασχόληση ατόμων 
ηλικίας 18-25 ετών. 

Β. «Πρόγραμμα Β» για τη δημιουργία δυο χιλιάδων επτα¬ 


κοσίων (2.700) νέων θέσεων εργασίας για απασχόληση 
ανέργων γυναικών ηλικίας 18-64 ετών, νεοειοερχομένων 
ή επανεντασσομένων μετά από τριετή απουσία τους από 
την αγορά εργασίας. 

Γ. «Πρόγραμμα Γ» για τη δημιουργία επτά χιλιάδων 
εκατό (7.100) νέων θέσεων εργασίας για απασχόληση 

ατόμων ηλικίας 26-64 ετών. 

Δ. «Πρόγραμμα Δ» για τη δημιουργία πέντε χιλιάδων 

(5.000) νέων θέσεων εργασίας για απασχόληση ατόμων 
ηλικίας 18-64 ετών στους θύλακες υψηλής ανεργίας που 

περιλαμβάνουν τις εξής περιοχές: 

Λαύριο, Βόρεια Εύβοια, Επαρχία Πατρών, Επαρχία Αι- 
γιαλείας και ολόκληρους τους Νομούς Βοιωτίας, Κοζάνης, 
Σύρου, Μαγνησίας, Ξάνθης, Χαλκιδικής, Λάρισας, Κιλκίς, 
Φλώρινας και Καστοριάς. 

3. Η επιχορήγηση για κάθε ημέρα εργασίας πλήρους 

απασχόλησης καθορίζεται ως εξής: 

Α. «Πρόγραμμα Α» άνεργοι ηλικίας 18-25 ετών, 
α) 3.200 δρχ. για πτυχιούχους Σχολών Μαθητείας 
ΟΑΕΔ, ΤΕΛ και ΤΕΣ, απόφοιτους προγραμμάτων ΤΕΚ 
ΟΑΕΔ και ΚΕΚ, διπλωματούχους ΙΕΚ και Τμημάτων ειδί¬ 
κευσης ΕΠΛ (Ενιαίου Πολυκλαδικού Λυκείου) και όσους 
διαθέτουν ισότιμους τίτλους εξωτερικού με τα παραπάνω 
με την προϋπόθεση ότι οι νεοπροσληφθέντες θα απασχο¬ 
ληθούν στην ειδικότητά τους, 
β) 2.900 δρχ. για επιδοτούμενους άνεργους 
και άνεργους εγγεγραμμένους στα μητρώα των Υπηρε¬ 
σιών του ΟΑΕΔ για ελάχιστο χρονικό διάστημα (3) μηνών. 
Για τις ανωτέρω δυο κατηγορίες προβλέπονται 1.500 

νέες θέοεις εργασίας. 

γ) 2.900 δρχ. για πτυχιούχους ανώτερης ή ανώτατης εκ¬ 
παίδευσης με την προϋπόθεση ότι θα απασχοληθούν στην 
ειδικότητά τους. 

δ) 2.800 δρχ. για νεοεισερχόμενους στην αγορά εργα¬ 
σίας ηλικίας 20-25 ετών (ΕΣΠΑ άρθρο 2 Ν. 1545/85) για 
την απόκτηση προϋπηρεσίας και δεξιοτήτων. 

ε) 2.500 δρχ. για ανέργους που δεν υπάγονται στις ανω¬ 
τέρω κατηγορίες. 

Για τις ως άνω κατηγορίες γ', δ' και ε' προβλέπονται 

4.500 νέες θέσεις εργασίας. 

Β. «Πρόγραμμα Β». Ανεργες γυναίκες ηλικίας 18-64 

ετών με την απαραίτητη προϋπόθεση ότι είναι νεοεισερ- 
χόμενες ή επανεντααοόμενες μετά από τριετή απουσία 

τους από την αγορά εργασίας 
α) 4.000 δρχ. για άνεργες πτυχιούχους Σχολών Μαθη¬ 
τείας ΟΑΕΔ, ΤΕΛ και ΤΕΙ, απόφοιτες προγραμμάτων 
ΤΕΚ, ΟΑΕΔ και ΚΕΚ, διπλωματούχοι ΙΕΚ και Τμημάτων ει¬ 
δίκευσης ΕΠΛ (Ενιαίου Πολυκλαδικού Λυκείου) και όσες 
διαθέτουν ισότιμους τίτλους εξωτερικού με τα παραπάνω 
εφόσον θα απασχοληθούν στην ειδικότητά τους. 

β) 3,500 δρχ. για άνερνες γυναίκες με την προϋπόθεση 
ότι έχουν 3μηνη εγγραφή στα μητρώα ανέργων των υπη¬ 
ρεσιών του ΟΑΕΔ. 

Γία τις ανωτέρω κατηγορίες προβλέπονται 500 νέες θέ¬ 
σεις εργασίας. 

γ) 3.000 δρχ. για άνερνες που δεν υπάγονται στις ανω¬ 
τέρω κατηγορίες α' και β' για τις οποίες προβλέπονται 
2.200 νέες θέσεις εργασίας. 

Γ. «Πρόγραμμα Γ» άνεργοι ηλικίας 26-64 ετών 
α) 3.200 δρχ. για πτυχιούχους Σχολών Μαθητείας 
ΟΑΕΔ. ΤΕΛ και ΤΕΣ, απόφοιτους προγραμμάτων ΤΕΚ. 
ΟΑΕΔ και ΚΕΚ, διπλωματούχους ΙΕΚ και Τμημάτων ειδί¬ 
κευσης ΕΠΛ (Ενιαίου Πολυκλαδικού Λυκείου) και όσους 
διαθέτουν ισότιμους τίτλους εξωτερικού με τα παραπάνω 
με την προϋπόθεση ότι οι νεοπροσληφθέντες θα απασχο¬ 
ληθούν στην ειδικότητά τους, 
β) 3.000 δρχ. για επιδοτούμενους άνεργους 
και άνεργους εγγεγραμμένους στα μητρώα των Υπηρε¬ 
σιών του ΟΑΕΔ για ελάχιστο χρονικό διάστημα (3) μηνών. 

Για τις ανωτέρω δυο κατηγορίες προβλέπονται 1.800 
νέες θέαεις εργασίας. 

γ) 2 900 δρχ. για πτυχιούχους ανώτερης ή ανώτατης εκ¬ 
παίδευσης με την προϋπόθεση ότι θα απασχοληθούν στην 
ειδικότητά τους. 

δ) 2.800 δρχ. για νεοεισερχόμενους στην αγορό εργα¬ 
σίας ηλικίας 26-29 ετών (ΕΣΠΑ άρθρο 2 Ν. 1545/85) για 
την απόκτηση προϋπηρεσίας και δεξιοτήτων. 

ε) 2 600 δρχ. για ανέργους ηλικίας 56-64 ετών και 
οτ) 2.300 δρχ. για άνεργους ηλικίας 26-55 ετών που 
δεν υπάγονται στις ανωτέρω κατηγορίες. 

Γ ια τις ως άνω κατηγορίες γ', δ', ε' και στ' κατηγορίες 
προβλέπονται 5.300 νέες θέσεις εργασίας. 

Δ. «Πρόγραμμα Δ» άνεργοι ηλικίας 18-64 ετών στους 
θύλακες υψηλής ανεργίας. 

α) 5 000 δρχ. για πτυχιούχους Σχολών Μαθητείας 
ΟΑΕΔ, ΤΕΛ και ΤΕΣ, απόφοιτους προγραμμάτων ΤΕΚ, 
ΟΑΕΔ και ΚΕΚ διπλωματούχους ΙΕΚ και Τμημάτων ειδί¬ 
κευσης ΕΠΛ (Ενιαίου Πολυκλαδικού Λυκείου) και όσους 
διαθέτουν ισότιμους τίτλους εξωτερικού με τα παραπάνω 
με την προϋπόθεση ότι οι νεοπροσληφθέντες θα απασχο¬ 
ληθούν στην ειδικότητά τους. 

β) 4.800 δρχ. για επιδοτούμενους άνεργους και άνερ¬ 
γους εγγεγραμμένους στα μητρώα των Υπηρεσιών του 
ΟΑΕΔ για ελάχιστο χρονικό διάστημα (3) μηνών. 

Για τις ανωτέρω δυο κατηγορίες προβλέπονται 3.000 
νέες θέσεις εργασίας. 

γ) 4.000 δρχ. για άνεργους ηλικίας 18-55 ετών και 
δ) 4.500 δρχ. για άνεργους ηλικίας 56-64 ετών που δεν 
υπάγονται στις ανωτέρω κατηγορίες. 

Γ ια τις ως άνω γ' και δ' κατηγορίες προβλέπονται 2.000 
νέες θέσεις εργασίας, 

4. Για το έτος 1996 

Α. Γ ία το «Πρόγραμμα Α·> (άνεργοι 18-25 ετών) προβλέ- 
πονται 3.000 νέες θέσεις εργασίας μόνο για τις κατηγο¬ 


ρίες των μισθωτών α' (πτυχιούχους Σχολών Μαθητείας 
ΟΑΕΔ, ΤΕΛ και ΤΕΣ, απόφοιτους προγραμμάτων ΤΕΚ, 
ΟΑΕΔ και ΚΕΧ, διπλωματούχους ΙΕΚ και Τμημάτων ειδί¬ 
κευσης ΕΠΛ (Ενιαίου Πολυκλαδικού Λυκείου) και όσους 
διαθέτουν ισότιμους τίτλους εξωτερικού με τα παραπάνω 
και β' (επιδοτούμενοι άνεργοι και άνεργοι με 3 μήνες εγ¬ 
γραφή) της παρ. 3 στοιχ. Α με ποσό επιχορήγησης 3.500 
δρχ. και 3.000 δρχ. αντίστοιχα για κάθε ημέρα εργασίας 
πλήρους απασχόλησης. 

Β. Για το «Πρόγραμμα Β» προβλέπονται 1.000 νέες θέ¬ 
σεις εργασίας για άνεργες γυναίκες νεοεισερχόμενες ή 
επανεντασσόμενες και μόνο για τις κατηγορίες α' (πτυ¬ 
χιούχους Σχολών Μαθητείας ΟΑΕΔ, ΤΕΛ και ΤΕΣ, απόφοι¬ 
τοι προγραμμάτων ΤΕΚ, ΟΑΕΔ και ΚΕΚ, διπλωματούχοι 
ΙΕΚ και Τμημάτων ειδίκευσης ΕΠΛ (Ενιαίου Πολυκλαδικού 
Λυκείου) και όσοι διαθέτουν ισότιμους τίτλους εξωτερικού 
με τα παραπάνω) και β' (επιδοτούμενες άνεργες και άνερ¬ 
γες με τρίμηνη εγγραφή) της παρ. 3 οτοιχ. Β με ποσό επι¬ 
χορήγησης 4.500 δρχ. και 4.000 δρχ. αντίστοιχα 

Γ. Για το «Πρόγραμμα Γ» (άνεργοι 26-64 ετών) προβλέ- 
πονται 3.200 νέες θέσεις εργασίας μόνο για τις κατηγο¬ 
ρίες των μισθωτών α' (πτυχιούχους Σχολών Μαθητείας 
ΟΑΕΔ, ΤΕΛ και ΤΕΣ, απόφοιτους προγραμμάτων ΤΕΚ, 
ΟΑΕΔ και ΚΕΚ, διπλωματούχους ΙΕΚ και Τμημάτων ειδί¬ 
κευσης ΕΠΛ (Ενιαίου Πολυκλαδικού Λυκείου) και όσους 
διαθέτουν ισότιμους τίτλους εξωτερικού με τα παραπάνω 
και β' (επιδοτούμενοι άνεργοι και άνεργοι με 3 μήνες εγ¬ 
γραφή) της παρ. 3 στοιχ. Γ με ποσά επιχορήγησης 3.500 
δρχ. και 3.200 δρχ. αντίστοιχα για κάθε ημέρα εργασίας 
πλήρους απασχόλησης. 

Δ. Για το «Πρόγραμμα Δ» (θύλακες υψηλής ανεργίας) το 
ποσό επιχορήγησης για κάθε ημέρα εργασίας καθορίζεται 
ως εξής: 

α) 5.200 δρχ. για πτυχιούχους Σχολών Μαθητείας 
ΟΑΕΔ, ΤΕΛ και ΤΕΣ, απόφοιτους προγραμμάτων ΤΕΚ, 
ΟΑΕΔ και ΚΕΚ, διπλωματούχους ΙΕΚ και Τμημάτων ειδί¬ 
κευσης ΕΠΛ (Ενιαίου Πολυκλαδικού Λυκείου) και όσους 
διαθέτουν ισότιμους τίτλους εξωτερικού με τα παραπάνω 
με την προϋπόθεση να απασχοληθούν στην ειδικότητά 
τους. 

β) 5.000 δρχ. για επιδοτούμενους άνεργους και άνερ¬ 
γους που είναι εγγεγραμμένοι στα μητρώα των Υπηρεσιών 
του ΟΑΕΔ τουλάχιστον για (3) μήνες. 

Για τις ανωτέρω κατηγορίες προβλέπονται 3.000 νέες 
θέσεις εργασίας. 

γ) 4.000 δρχ. για άνεργους ηλικίας 18-55 ετών και 

δ) 4.500 δρχ. για άνεργους ηλικίας 56-64 ετών που δεν 
υπάγονται στις ανωτέρω κατηγορίες. 

Γ ια τις ως άνω κατηγορίες γ' και δ' προβλέπονται 2.000 
νέες θέσεις εργασίας. 

5. Στα παραπάνω προγράμματα δεν περιλαμβάνονται 
κρατικοί φορείς ανεξάρτητα από το καθεστώς δημοσίου, 
ιδιωτικού ή μικτού δικαίου που τους διέπει, όπως αναφέ- 
ρονται στην παρ. 1 του άρθρ. 51 του Ν. 1892/1990 και 
στην παρ. 6 του άρθρου 4 του Ν. 1943/1991. 

Επίσης δεν περιλαμβάνονται όλες γενικά οι Τράπεζες, 
οι θυγατρικές εταιρίες όλων ανεξαιρέτως των Τραπεζών, 
οι επιχειρήσεις που εκτελούν τραπεζικές εργασίες, η 
ΔΕΗ, η ΕΥΔΑΠ, ο ΟΣΕ, ο ΟΤΕ, η Ολυμπιακή Αεροπορία, ο 

ΟΑΣΑ, η ΕΠΑΕ, Οι ΠΑΕ, τα αθλητικά σωματεία, η ΕΣΑΚ. οι 
ραδιοτηλεοπτικοί σταθμοί, οι πολιτικές οργανώσεις και 
κόμματα, τα γραφεία των βουλευτών ανεξαρτήτως της 
επαγγελματικής δραστηριότητας του βουλευτή, οι επιχ/ 
σεις εξυπηρέτησης δημόσιων ή ιδιωτικών χώρων (κυλικεία 
κτλ), τα νυχτερινά μπαρ, τα κέντρα διασκέδασης, τα πιάνο 
μπαρ, οι δισκοθήκες (Οϊβοο), οι λέσχες, οι επιχ/σεις που 
έχουν σχέση με τα τυχερά ή ψυχαγωγικά (ηλεκτρονικό) 
παιχνίδια, τα λούνα-παρκ, οι πιτσαρίες, οι ταβέρνες- 
ιμησταριές. τα σουβλατζίδικα και όλες οι επιχ/σεις που θα 
απασχολήσουν πλασιέ καθώς και αυτές που λειτουργούν 
αποκλειστικά και μόνο απογευματινές ή βραδυνές ώρες. 
Επίσης οι ιδιοκτήτες ταξί για οδηγούς, οι σχολές οδηγών 
για εκπαιδευτές που θα προσλάβουν, οι χώροι σταθμεύ- 
σεως αυτ/των (ρ3ΓΚίη9), τα Ν/ΙΟΕΟ-ΟΕυΒ, τα Γραφεία Τε¬ 
λετών καθώς και οι επιχειρήσεις που έχουν σύνθετο αντι¬ 
κείμενο δραστηριότητας και το ένα εξ αυτών περιλαμβά¬ 
νεται στις εξαιρέσεις της παρούσας παραγράφου. 

Ακόμη δεν περιλαμβάνονται οι εργολήπτες Δημοσίων 
Έργων, οι εργολάβοι οικοδομικών, ηλεκτρολογικών, 
υδραυλικών, ξυλουργικών και συναφών εργασιών, οι εργο¬ 
λάβοι χωματουργικών εργασιών, εφόσον το προσωπικό 
τους δεν απασχολείται μόνιμα στον χώρο εγκατάστασης 
της επιχείρησης. 

Τέλος δεν είναι δυνατόν να επιχορηγηθούν οι επιχ/σεις 
παραγωγής κάρβουνου και καυσοξύλων, οι ιδιοκτήτες ή 
διαχειριστές πολυκατοικιών για την απασχόληση θυρω¬ 
ρών, καθαριστριών, ανθοκηπουρών και επιχειρήσεις εξυ¬ 
πηρέτησης πολυκατοικιών, εργοδότες που έχουν έδρα 
την κατοικία τους, και εργοδότες για τα απασχολούμενα 
κατ’ οίκον πρόσωπα (οικιακοί βοηθοί, οικονόμοι, παιδαγω¬ 
γοί, μάγειροι, οδηγοί αυτ/των, ανθοκηπουροί κτλ). 

6. α> Ο εργοδότης υποχρεούται να απασχολήσει τον νε- 
οπροσλαμβανόμενο για δώδεκα (12) τουλάχιστον μήνες 
από τους οποίους τους εννέα (9) πρώτους με επιχορή¬ 
γηση και τους τελευταίους τρεις (3) μήνες με δέσμευση 
και χωρίς επιχορήγηση. 

Εξαιρούνται της τρίμηνης δέσμευσης οι εργοδότες που 
θα προσλάβουν και θα απασχολήσουν άνεργους όλων των 
προγραμμάτων (Α, Β, Γ και Δ), εφόσον αυτοί ανήκουν στις 
κατηγορίες α και β, δηλ. εξαιρούνται της δέσμευσης για 
τους πτυχιούχους Σχολών Μαθητείας ΟΑΕΔ, ΤΕΛ και 
ΤΕΣ, απόφοιτοι προγραμμάτων ΤΕΚ, ΟΑΕΔ και ΚΕΚ, δι¬ 
πλωματούχοι ΙΕΚ και Τμημάτων ειδίκευσης ΕΠΛ (Ενιαίου 
Πολυκλαδικού Λυκείου) και όσοι διαθέτουν ισότιμους τί¬ 
τλους εξωτερικού με τα παραπάνω επιδοτούμενους άνερ¬ 
γους και άνεργους με τρίμηνη τουλάχιστον εγγραφή- 

β) Κάθε άτομο που υπάγεται στο πρόγραμμα επιχορη¬ 
γείται από την ημερομηνία πρόσληψής του, η οποία πρέ¬ 
πει να γίνει μετά την ημερομηνία της σχετικής εγκριτικής 
απόφασης. 

Είναι δυνατή κατ’ εξαίρεση η υπαγωγή ατόμου στο πρό¬ 
γραμμα εφόσον η πρόσληψή του έγινε μέσα σε δεκαπέντε 
(15) ημερολογιακές ημέρες πριν από την ημερομηνία υπο¬ 
βολής της αίτησης και υπάρχουν όμως όλες οι προϋποθέ¬ 
σεις ένταξης της επιχ/σης σ’ αυτό. 

Στην περίπτωση όμως αυτή η έναρξη της επιχορήγησης 
θα υπολογίζεται από την ημερομηνία έκδοσης της σχετι¬ 


κής απόφασης η οποία και θα αποτελεί την ημερομηνία 
υπαγωγής της επιχείρησης στο πρόγραμμα. 

γ) Η επιχορήγηση θα υπολογίζεται για κάθε εργάσιμη 
ημέρα πλήρους απασχόλησης και μέχρι 25 ημέρες για 
αμειβόμενους με μηνιαίο μισθό και μέχρι 26 για ημερομί¬ 
σθιους κατ’ ανώτατο όριο για κάθε μήνα, εφόσον όμως 
υπάρχουν 15 τουλάχιστον ημερομίσθια το μήνα για κάθε 

επιχορηγούμενο εργαζόμενο. 

δ) Εφόσον προηγούμενο προσωπικό της επιχείρησης 
εργαζόταν λιγότερο από 15 ημέρες το μήνα και εξακολου¬ 
θήσει να εφαρμόζεται το ίδιο καθεστώς απασχόλησής του 
και μετά την υπαγωγή της επιχείρησης στο πρόγραμμα, 
τότε θα συνεχίζεται κανονικά η επιχορήγηση. 

Σε αντίθετη όμως περίπτωση (πλήρης απασχόληση του 
μη επιχορηγούμενου προσωπικού) η επιχείρηση υποχρε- 
ούται να το απασχολεί τουλάχιστον για 15 ημερομίσθια 
κατά μήνα. 

ε) Δεν θα διακόπτεται το πρόγραμμα στην περίπτωση 
που μισθωτός επιχείρησης (επιχορηγούμενος και μη) 
πραγματοποιήσει μόνο για δυο (2) μήνες κατά τη διάρκεια 
της επιχορήγησης, κάτω των 15 ημερομισθίων. 

στ) Μετά τη λήξη της επιχορήγησης και κατά τη διάρκεια 
της δέσμευσης όπου αυτή προβλέπεται, πρέπει να υπάρ¬ 
χουν τουλάχιστον (45) ημερομίσθια για κάθε μισθωτό, 

7. Απαραίτητες προϋποθέσεις για την υπαγωγή στα 
προγράμματα αυτά είναι: 

α) Η μη απόλυση ή οικειοθελής αποχώρηση του προσω¬ 
πικού επιχειρήσεων ή των υποκαταστημάτων τους κατά τη 
χρονική διάρκεια των τριών (3) μηνών που προηγούνται 
του μηνάς υποβολής στην αρμόδιο Υπηρεσία της σχετικής 
αίτησης, και μέχρι τη λήξη του προγράμματος. 

β) Τα άτομα που θα προσληφθούν να έχουν γραφεί 
προηγουμένως στα μητρώα ανέργων των Γ ραφείων Απα¬ 
σχόλησης του ΟΑΕΔ, που βρίσκονται στην περιοχή του τό¬ 
που κατοικίας τους. 

γ) Να έχουν την ελληνική υπηκοότητα ή την υπηκοότητα 
κράτους-μέλους της ΕΕ ή να είναι Ελληνες ομογενείς 
που απασχολούνται νόμιμα στην Ελλάδα, ή να εμπίπτουν 
στο άρθρο 11 του ΚΑΝ/ΕΟΚ/161 2/68; 

δ) Τα άτομα που θα προσληφθούν να έχουν υποδειχθεί 
κατά ποσοστό τουλάχιστον 50% ανά εγκριτική απόφαση 
από την αρμόδια υπηρεσία του ΟΑΕΔ, εφόσον υπάρχουν 
οι ζητούμενες ειδικότητες στο μητρώο ανέργων αυτής. 
Κατά προτεραιότητα θα υποδεικνύονται οι άνεργοι που 
έχουν αποφοιτήσει από τις Σχολές Μαθητείας ΟΑΕΔ, ΤΕΛ 
και ΤΕΣ, οι απόφοιτοι προγραμμάτων ΤΕΚ, ΟΑΕΔ και 
ΚΕΚ, οι διπλωματούχοι ΙΕΚ και Τμημάτων ειδίκευσης ΕΠΛ 
(Ενιαίου Πολυκλαδικού Λυκείου) και όσοι διαθέτουν ισότι¬ 
μους τίτλους εξωτερικού με τα παραπάνω, οι επιδοτούμε¬ 
νοι άνεργοι και οι άνεργοι που είναι εγγεγραμμένοι τουλά¬ 
χιστον για τρεις (3) μήνες. 

Σε περίπτωση αδυναμίας υποδείξεως ανέργων από τον 
ΟΑΕΔ θα εκδίδεται σχετική βεβαίωση που θα αναφέρεται 
στην ειδικότητα και τα λοιπά προσόντα της ζητούμενης 
θέσης από το Δ/ντή της Υπηρεσίας και θα γίνεται έλεγχος 
στις επιχειρήσεις, προκειμένου να διαπιστωθεί αν τελικά 
προοέλαβαν άτομα των ειδικοτήτων που ζητούσαν. 

Οι βεβαιώσεις αυτές θα αποστέλλονται συνολικά στο 
τέλος κάθε μήνα στη Διοίκηση για επεξεργασία με σκοπό 

τη μελλοντική οργάνωση προγραμμάτων επαγγελματικής 
κατάρτισης ανέργων. 

Ειδικά για τον όρο που αναφέρεται στην περίπτωση δ’ 
της παραγράφου αυτής μπορεί να ελέγχεται η τήρησή του, 
εφόσον ζητηθεί από τους κοινωνικούς εταίρους. 

ε) Παρέχεται η ευχέρεια να υπαχθούν στο πρόγραμμα 
επιχειρήσεις και γενικά εργοδότες που κατά την περίοδο 
των τριών (3) μηνών, που προηγούνται του μηνός υποβο¬ 
λής της αίτησης, απέλυσαν μεν προσωπικό, αλλά το αντι¬ 
κατέστησαν με ισάριθμες προσλήψεις εργαζομένων, ή 
αντικατέστησαν το προσωπικό που είχε αποχωρήσει οι- 
κειοθελώς. 

8. Δεν είναι δυνατόν να επιχορηγηθούν: 

α) ατομικές επιχειρήσεις για άτομα που είναι σύζυγοί 
τους ή συνδέονται με α' βαθμό συγγένειας (εξ αίματος ή 
εξ αγχιστείας). 

β) Ο.Ε., Ε.Ε., Α.Ε. και Ε.Π.Ε., για τους ομορρύθμους 
εταίρους στις Ο.Ε. και Ε.Ε., για τα μέλη του Δ.Σ. στις Α.Ε., 
και για τους διαχειριστές που έχουν εταιρική μερίδα στις 
Ε.Π.Ε. 

γ) Οι σύζυγοι και συγγενείς α' βαθμού (εξ αίματος ή εξ 
αγχιστείας) των ομορρύθμων εταίρων στις Ο.Ε. και Ε.Ε., 
των μελών του Δ.Σ. στις Α.Ε. και των διαχειριστών που 
έχουν εταιρική μερίδα στις Ε.Π.Ε. 

δ) οι Συν/σμοί για τα μέλη τους. 

9. Δεν είναι δυνατή η επιχορήγηση εργοδοτών: 

α) Για τα Ιδια άτομα που έχουν ήδη επιχορηγηθεί κατά 
τα προηγούμενα έτη 1993 και 1994 για οσοδήπστε χρο¬ 
νικό διάστημα. 

Είναι όμως δυνατή η επιχορήγηση για άτομο που επιχο¬ 
ρηγήθηκε, αποχώρησε ή απολύθηκε και επαναπροσλή- 
φθηκε βάσει της ίδιας εγκριτικής απόφασης. 

β) Για άτομα των οποίων η σύμβαση ορισμένου χρόνου ή 
έργοΟυ, που είχε συναφθεί πριν την υπαγωγή τους στο 
πρόγραμμα, έληξε μέσα στο κρίσιμο τρίμηνο πριν την υπο¬ 
βολή της αίτησης ή και σε μεταγενέστερο χρονικό διά¬ 
στημα. 

γ) Για αριθμό μιοθωτών, άνω των εβδομήντα πέντε (75) 
οιασδήποτε κατηγορίας που θα προσληφθούν συνολικά 
καθ' όλη τη διάρκεια του παρόντος προγράμματος. Εξαι¬ 
ρούνται οι νεοϊδρυθεΐσες επιχειρήσεις που για πρώτη 
φορά απασχολούν προσωπικό, οι οποίες μπορούν να επι¬ 
χορηγηθούν για όλες τις νέες θέσεις εργασίας που θα δη¬ 
μιουργήσουν. 

δ) Για μισθωτούς, που κατά το τελευταίο 3μηνο πριν 
από το μήνα υποβολής της αίτησης είχαν απασχοληθεί σε 
επιχείρηση που συμμετείχε ο Ιδιος εργοδότης ή ο/η σύζυ¬ 
γος ή συγγενής α' βαθμού εξ αίματος ή αγχιστείας του αι- 
τούντος εργοδότη. 

ε) Για μισθωτούς που κατό το τελευταίο 3μηνο πριν από 
το μήνα υποβολής της αίτησης είχαν απασχοληθεί στην 
ίδια ή σε όμοια επιχείρηση που σταμάτησε τις εργασίες 
της, απέλυσε το προσωπικό της και το προσέλαβε η αι¬ 
τούσα, εφόσον αποτελεί συνέχιση της προηγούμενης, 
σύμφωνα με τις διατάξεις της εργατικής νομοθεσίας. 

10. Επιχειρήσεις που υποβάλλουν αίτηση για υπαγωγή 
τους στο παρόν πρόγραμμα δεσμεύονται και για το προ¬ 
σωπικό των υποκαταστημάτων τους που λειτουργούν στον 
ίδιο Νομό, όπου και οι επιχορηγούμενες. Δεν δεσμεύονται 
όμως για το προσωπικό άλλων επιχειρήσεων στις οποίες 


μετέχουν καθ’ οιονδήποτε τρόπο, με την προϋπόθεση να 
μην μεταφέρεται προσωπικό από την μια επιχείρηση στην 
άλλη. 

11. Το πρόγραμμα διακόπτεται στην περίπτωση που η 
επιχείρηση ή το υποκατάστημά της απολύσει οποίονδή- 
ποτε εργαζόμενο, είτε νεοπροσλαμβανόμενο, είτε απα¬ 
σχολούμενο από παλαιότερα και εφόσον δεν τον αντικα¬ 
ταστήσει εντός του χρόνου δέσμευσής της με άλλον εργα¬ 
ζόμενο, το αργότερο μέσα αε τριάντα (30) ημερολογιακές 
ημέρες. 

Την ίδια υποχρέωση έχει η επιχείρηση ή ίο υποκατά¬ 
στημά της και στην περίπτωση οικειοθελούς αποχώρη¬ 
σης. 

Άτομα που προσλαμβάνονται σε αντικατάσταση των 
ανωτέρω εργαζομένων που υπάγονται στο πρόγραμμα, 
μπορούν να υπαχθούν για το υπόλοιπο χρονικό διάστημα 
του προγράμματος χωρίς άλλη απόφαση του Δ/ντοϋ του 
αρμόδιου Γραφείου εφόσον, είναι στην ίδια ομάδα ηλι¬ 
κιών. 

Σε περίπτωση αντικατάστασης εργαζομένων, που υπά¬ 
γονται στο πρόγραμμα από άτομα διαφορετικής κατηγο¬ 
ρίας, είναι δυνατή η υπαγωγή των ατόμων αυτών στο πρό¬ 
γραμμα για το υπόλοιπο χρονικό διάστημα της επιχορήγη¬ 
σης μετά από σχετική απόφαση του Δ/ντή της αρμόδιας 
ΥΝ ή ΤΥ ή Γραφείου Εργασίας του ΟΑΕΔ. 

Επίσης με την ίδια απόφαση των Δ/ντών Υ.Ν., Τ.Υ. και 
προϊσταμένων των Γ ραφείων Εργασίας θα τροποποιού¬ 
νται τα ποσά επιχορήγησης των επιχειρήσεων, που θα 
υπαχθούν στα προγράμματα λόγω αλλαγής κατηγορίας. 
Ειδικά για το Πρόγραμμα Β' (νεοεισερχόμενες, επανε- 
ντασσόμενες άνεργες γυναίκες) είναι δυνατή η αντικατά¬ 
σταση μόνο με άνεργη που μπορεί να υπαχθεί στο ίδιο 
πρόγραμμα Β'. 

12. Η προθεσμία πλήρωσης των θέσεων που εγκρίνο- 
νται είναι δύο (2) μήνες το αργότερο από την ημερομηνία 
έκδοσης της σχετικής εγκριτικής απόφασης, θέσεις που 
δεν πληρώθηκαν μέσα στην προθεσμία αυτή θεωρούνται 
ως μη εμπίπτουσες στην επιχορήγηση, έστω και αν καλύ¬ 
φθηκαν μεταγενέστερα. 

13. Εργοδότες δεν δεσμεύονται από τις παραπάνω δια¬ 
τάξεις για άτομα που έχουν προσλάβει εντός της δίμηνης 
προθεσμίας από την έγκριση υπαγωγής τους στο πρό¬ 
γραμμα, καθώς και για τα άτομα που τυχόν προσλάβουν 
στο χρονικό διάστημα από την ημερομηνία κατάθεσης της 
αίτησής τους και μέχρι την έκδοση της εγκριτικής απόφα¬ 
σης, εφόσον δηλώσουν εγγράφως ότι δεν επιθυμούν να τα 

υπαγάγουν στο πρόγραμμα. 

Τέλος δεν δεσμεύονται για άτομα που θα προσλάβουν 
μετά την τελευταία με το πρόγραμμα πρόσληψη. 

14. Για να υπαχθεί στα προγράμματα αυτά κάποια επιχ- 
/ση ή εργοδότης γενικά, πρέπει να υποβάλλει στην πλη- 
σιέστερη του τόπου απασχολήσεως των υπό πρόσληψη 
μισθωτών Υπηρεσία του ΟΑΕΔ τα εξής δικαιολογητικά: 

α) Έντυπη αίτηση που θα περιέχει την επωνυμία, το 
αντικείμενο της οικονομικής δραστηριότητας, τον αριθμό 
καθώς και τις ειδικότητες των ατόμων (ακριβής προσδιορι¬ 
σμός προσόντων) που πρόκειται να προσλάβει σύμφωνα 
με το πρόγραμμα. 

β) Αντίγραφο μισθοδοτικών καταστάσεων των τριών (3) 

μηνών που προηγούνται από το μήνα υποβολής της αίτη¬ 
σης του εργοδότη για την υπαγωγή του στο πρόγραμμα ή 
κατάσταση απόδοσης ασφαλιστικών εισφορών των μηνών 
εκείνων που προηγούνται της κρίσιμης περιόδου. Εξαι¬ 
ρούνται από την υποχρέωση αυτή οι νεοσύστατες επιχει¬ 
ρήσεις. 

γ) Υπεύθυνη δήλωση του Ν. 1599/86 σύμφωνα με την 
οποία: αα) κατά το τρίμηνο που προηγείται από το μήνα 
υποβολής της αίτησης, δεν λύθηκε η σχέση εργασίας κα- 
νενός μισθωτού ή ότι τόσο αυτούς που αποχώρησαν οι- 
κειοθελώς, ή αυτούς που απέλυσε τους αντικατέστησε, ή 
δεν αντικατέστησε εκείνους που δεν είχε υποχρέωση από 

το πρόγραμμα να αντικαταστήσει. 

ββ) έλαβε γνώση και αποδέχεται τους όρους του προ¬ 
γράμματος, καθώς και ότι οι αξιώσεις για καταβολή της 
επιχορήγησης ασκούνται εντός 2μηνου από τον μήνα 
πραγματικής απασχόλησης των επιχορηγούμενων μισθω- 
Τ0)ν. 

Εάν η αίτηση αφορά νεοεισερχόμενους (ΕΣΠΑ) στην ως 
άνω υπεύθυνη δήλωση θα συμπληρώνεται ότι οι εργοδό¬ 
τες θα απασχολήσουν τα άτομα αυτά στην ειδικότητα που 
θα επιλέξουν τα Ιδια. 

δ) Αντίγραφο καταστατικού οι εταιρείες και έναρξη επι¬ 
τηδεύματος οι λοιπές επιχειρήσεις. 

Για την ύπαρξη των προϋποθέσεων υπαγωγής των επι¬ 
χειρήσεων στις διατάξεις της Υπουργικής αυτής απόφα¬ 
σης κρίνουν οι κατά τόπους αρμόδιοι Δ/ντές ή προϊστάμε¬ 
νοι των Υ.Ν., Τ.Υ. και Γ ραφείων Εργασίας του ΟΑΕΔ. Σε 
περίπτωση έκδοσης απορριπτικής απόφασης είναι δυνατή 
η υποβολή ένστασης από τον ενδιαφερόμενο εντός δέκα 
(10) ημερών από την κοινοποίηση της απόφασης. Επί της 
ένστασης θα επιλαμβάνεται ο Περ/κός Δ/ντής με από¬ 
φαση επαρκώς αιτιολογημένη. Ιε περίπτωση άσκησης 
προσφυγής κατά της τελευταίας αυτής απόφασης εντός 
(10) ημερών από της κοινοποιήσεώς της στην επιχείρηση, 
θα επιλαμβάνεται το Δ.Σ. του Οργανισμού. Τα οριζόμενα 
στην παραγρ. αυτή τροποποιούνται αναλόγως, σύμφωνα 
με τα ορισθησόμενα στην απόφαση του Υπ. Εργασίας για 
τις αρμοδιότητες των Περιφερειακών Διοικητικών Επιτρο¬ 
πών του ΟΑΕΔ (άρθρ. 11 του Ν. 2224/94). 

15. Η πρώτη επιχορήγηση θα καταβάλεται στον εργο¬ 

δότη μετά από δίμηνη τουλάχιστον απασχόληση του εργα¬ 
ζομένου. α 

Στη συνέχεια και μέχρι τη λήξη της επιχορήγησης θα κα- 

ταβάλεται κάθε μήνα, με τήν επιφύλαξη της κατωτέρω 

16. Για την καταβολή της επιχορήγησης ο εργοδότης θα 
υποβάλλει στην Υπηρεσία του ΟΑΕΔ της περιοχής του τα 
εξής δικαιολογητικά: 

α) Έντυπη κατάσταση που θα περιλαμβάνει το ονομα¬ 
τεπώνυμο των προσληφθέντων βάσει του προγράμματος, 
τη χρονολογία γέννησης, την ειδικότητα, τη χρονολογία 
πρόσληψης, τα ημερομίσθια που πραγματοποιήθηκαν 
κατά μήνα, το ποοό της ημερήσιας επιχορήγησης, το ποσό 
με το οποίο βαρύνεται ο ΟΑΕΔ σύμφωνα με το πρό¬ 
γραμμα, το συνολικό ακαθάριστο ποσό που δικαιούται ο 
εργαζόμενος το οποίο δεν θα είναι κατώτερο του προβλε- 
πομένου από τις οικείες Σ.Σ.Ε. και στη στήλη της υπεύθυ¬ 
νης δήλωσης, τις υπογραφές των προσληφθέντων μισθω¬ 


τών, ότι απασχολήθηκαν και πληρώθηκαν το χρονικό διά¬ 
στημα για το οποίο ζητείται η επιχορήγηση. 

Σε περίπτωση που δεν υπάρχει η ως άνω υπογραφή 
ατόμων, γιατί έχει διακοπεί η σχέση εργασίας τους με τον 
εργοδότη (απόλυση, οικειοθελής αποχώρηση κ.λπ) θα 
λαμβάνεται ως αποδεικτικό στοιχείο απασχόλησής τους η 
κατάσταση μισθολογίου θεωρημένη από το ΙΚΑ και Υπεύ¬ 
θυνη δήλωση Ν. 1599/86 του εργοδότη ότι απασχόλησε 
τα άτομα αυτά. 

β) Δελτία ανεργίας των μισθωτών που προσλήφθη- 
καν. 

γ) Φωτοτυπημένα αντίγραφα των αναγγελιών πρόσλη¬ 
ψης των εργαζομένων. 

Σε περίπτωση απώλειάς τους είναι δυνατόν ο εργοδό¬ 
της να υποβάλλει Υπεύθυνη Δήλωση Ν. 1599/86 στην 
οποία θα αναγράφει τα στοιχεία των προσλφηθέντων επι- 
χορηγουμένων μισθωτών και την ημερομηνία πρόσληψής 
τους. 

δ) Κατάρτιση ασφάλισης προσωπικού, 
ε) Βιβλιάριο αγοράς ενσήμων (επικυρωμένες φωτοτυ¬ 
πίες). . 

Είναι δυνατή η καταβολή της επιχορήγησης και σε περί¬ 
πτωση που οι φορείς κοινωνικής ασφάλισης έχουν επιβάλ¬ 
λει στην επιχείρηση πράξη εισφορών ή έχουν προχωρήσει 
σε διακανονισμό της καταβολής των εισφορών αυτών, 
οπότε αρκεί η προσκόμιση της πράξης αυτής, ή του διακα¬ 
νονισμού και θα εξετάζεται εάν ο εργοδότης είναι ασφαλι¬ 
στικό ενήμερος. 

στ) Βεβαίωση ασφαλιστικής και φορολογικής ενημερό¬ 
τητας εφόσον πρόκειται να καταβληθεί επιχορήγηση άνω 
των 200.000 δραχμών. 

η) Τα ΔΑΤΕ των ανέργων γυναικών που θα προσλη- 
φθοϋν με το πρόγραμμα Β' και από τα οποία θα προκύπτει 
ότι είναι νεοεισερχόμενες ή επανεντασσόμενες στην 
αγορά εργασίας μετά από τριετή τουλάχιστον απουσία 
τους, πριν την πρόσληψή τους με το πρόγραμμα. 

Η αρμόδια Υπηρεσία του ΟΑΕΔ, μετά τον έλεγχο των δι- 
καιολογητικών θα προβαίνει στην καταβολή της επιχορή- 
γησης, 

17. α) Αξιώοεις εργοδοτών για είσπραξη επιχορήγησης 
για άτομα που θα υπαχθούν στα προγράμματα της απόφα¬ 
σης αυτής, ασκούνται μέσα σε δύο (2) το αργότερο μήνες, 
από το μήνα πραγματικής απασχόλησης των ατόμων αυ¬ 
τών. Ειδικά για την πρώτη επιχορήγηση της παρ. 15, η 
ανωτέρω προθεσμία αρχίζει από την λήξη του δεύτερου 
μήνα της απασχόλησης·. 

Είναι δυνατή κατά ένα (1) το ανώτερο μήνα η επιμή¬ 
κυνση της προθεσμίας αυτής, μετά από αιτιολογημένη 
απόφαση του Προϊσταμένου της Υ.Ν., Τ.Υ. ή Γ.Ε. του Ορ¬ 
γανισμού. 

β) Σε περίπτωση που κατά την καταβολή της τελευταίος 
επιχορήγησης, η επιχείρηση βρίσκεται ήδη στο χρονικό 
διάστημα δέσμευσής της για τα προγράμματα όπου προ- 
βλέπεται δέσμευση, θα εξετάζεται η τήρηση των όρων 
των προγραμμάτων αυτών πριν την καταβολή οιουδήποτε 

ποσού. 

18. Είναι δυνατή η επιμήκυνση του χρόνου επιχορήγη¬ 
σης του εργοδότη κατά (30) το πολύ ημερολογιακές ημέ¬ 
ρες με ισόχρονη παράταση του χρόνου δέσμευσης για μη 

απόλυση προσωπικού, σε περίπτωση χορήγησης κανονι¬ 
κής άδειας, απουσίας προσωπικού, σοβαρής ασθένειας 
εργαζόμενου, άδειας άνευ αποδοχών κ.λπ, μετά από αί¬ 
τηση του ενδιαψερόμενου εργοδότη και απόφαση του Δ/ 
ντή της κατά τόπον αρμόδιας Υπηρεσίας του ΟΑΕΔ. 

Επίσης σε περίπτωση αντικατάστασης μισθωτού μέσα 
στην προθεσμία των τριάντα (30) ημερολογιακών ημερών 
ή εκπρόθεσμης αντικατάστασης που εγκρίθηκε (κατω¬ 
τέρω παρ. 20 στοιχ, γ) είναι δυνατή η επιμήκυνση του χρό¬ 
νου επιχορήγησης και δέσμευσης του εργοδότη κατά (30) 
ημερολογιακές ημέρες για κάθε άτομο που αντικαταστά- 
θηκε, μετά από αίτηση του εργοδότη και απόφαση του αρ¬ 
μόδιου Δ/ντή της Υπηρεσίας. 

19. Κάθε διαφορά (π.χ. εκπρόθεσμη αντικατάσταση, 

εκπρόθεσμη αξίωση για καταβολή επιχορήγησης, αντικα¬ 
τάσταση πριν την αποχώρηση πέραν των προβλεπομένων 
προθεσμιών κ.λπ) που τυχόν θα προκύπτει κατά την εφαρ¬ 
μογή της απόφασης αυτής μεταξύ εργοδότη και ΟΑΕΔ θα 
επιλύεται με απόφαση του Περ/κού Δ/ντή μετά από εισή¬ 
γηση του Δ/ντή ή προϊσταμένου της Υ.Ν., Τ.Υ. ή Γ ραφείου 
Εργασίας του Οργανισμού. 

Σε περίπτωση εμπρόθεσμης άσκησης ένστασης μέσα 
σε δέκα (10) ημέρες από την κοινοποίηση στον ενδιαφε¬ 
ρόμενο φορέα της απόφασης του Περιφερειακού Δ/ντή, η 
διαφορά θα επιλύεται από το Δ.Σ. του ΟΑΕΔ μετά από ει¬ 
σήγηση της Δ/νσης Απασχόλησης. Τα οριζόμενα στην πα- 
ράγρ. αυτή τροποποιούνται αναλόγως, σύμφωνα με τα 
ορισθησόμενα στην απόφαση του Υπ. Εργασίας για τις αρ¬ 
μοδιότητες των Περιφερειακών Διοικητικών Επιτροπών 

του ΟΑΕΔ (άρθρ. 11 του Ν. 2224/94). 

20. Ο αρμόδιος κατά τόπον Δ/ντής ή προϊστάμενος 
Υ.Ν., Τ.Υ. ή Γραφείου Εργασίας του Οργανισμού θα απο¬ 
φασίζει για την συνέχιση ή μη υπαγωγής στο πρόγραμμα, 
στις κατωτέρω περιπτώσεις: 

α) Σε περίπτωση πρόσληψης μισθωτού για επιχορήγηση 
χωρίς προηγούμενη εγγραφή αυτού στα Μητρώα Ανέργων 

των Υπηρεσιών του ΟΑΕΔ. 

β) Σε περίπτωση αδυναμίας αντικατάστασης μισθωτού 

από τον εργοδότη λόγω έλλειψης της συγκεκριμένης ειδι¬ 
κότητας στην Τοπική Αγορά Εργασίας με την προϋπόθεση 
ότι η έλλειψη αυτή θα βεβαιώνεται με απόφασή του. 

Στην περίπτωση έλλειψης ειδικότητας σε επιχορηγού¬ 
μενη θέση θα διακόπτεται η επιχορήγηση μόνο για τη 
θέση αυτή, χωρίς άλλες επιπτώσεις για τον εργοδότη. 

γ) Σε τυχόν εκπρόθεσμη αντικατάσταση μισθωτού, πέ¬ 
ραν της προβλεπόμενης από την παρ. 11 προθεσμίας των 
30 ημερολογιακών ημερών, και μέχρι τριάντα 30 ακόμη 
ημερολογιακές ημέρες. 

δ) Σε περίπτωση αντικατάστασης μισθωτού τριάντα (30) 
ημερολογιακές ημέρες πριν την αποχώρησή του, με την 
προϋπόθεση ότι ο εργοδότης θα δηλώσει ότι η πρόσληψη 
έγινε για αντικατάσταση του μισθωτού που πρόκειται να 
αποχωρήσει, λόγω εκμάθησης του αντικειμένου. 

ε) Σε περίπτωση μη πρόσληψης ανέργων κατά ποσοστό 
50% με υπόδειξη της αρμόδιας Υπηρεσίας του ΟΑΕΔ, 
κατά παράβαση της παρ. 7 εδ. δ της παρούσας και εφόσον 
φυσικά υπήρχαν γραμμένοι άνεργοι, με τις ζητούμενες ει¬ 
δικότητες στα μητρώα ανέργων αυτής. 

Κατά των αποφάσεων των Δ/ντών Υ.Ν., Τ.Υ., και Προϊ¬ 


σταμένων Γραφείων Εργασίας του Οργανισμού, είναι δυ¬ 
νατόν να ασκηθεί ένσταση εντός 10 ημερών από της κοι- 
νοποιήσεως, η οποία θα επιλύεται σύμφωνα με τα οριζό¬ 
μενα στην παρ. 19. 

21. Για την εκ νέου υπαγωγή επιχειρήσεων στο πρό¬ 
γραμμα επιχορήγησης εργοδοτών, θα συνεκτιμάται πέραν 
των ανωτέρω και η τύχη των θέσεων εργασίας που δη- 
μιουργήθηκαν με τα προηγούμενα προγράμματα, 

22. Σε περίπτωση παράβασης των όρων της απόφασης 
αυτής έχουν εφαρμογή οι διατάξεις των παρ. 7 και 8 του 
άρθρου 29 του Ν. 1262/82 όπως συμπληρώθηκε από τον 
Ν. 1836/89. 

Ειδικότερα ο κατά τόπον αρμόδιος Διευθυντής ΥΝ, ΤΥ ή 
Προϊστάμενος Γραφείου Εργασίας του Οργανισμού, αφού 
λάβει υπόψη του τις απόψεις του εργοδότη, αποφασίζει 
τη διακοπή ή μη της επιχορήγησης και την αναζήτηση του 
αναλογούντος ποσού της επιχορήγησης, που έχει λάβει 
από τον ΟΑΕΔ και που αντιστοιχεί στο υπόλοιπο χρονικό 
διάστημα του συνολικού χρόνου απασχόλησης. 

Σε περίπτωση που μετά την έκδοση της απόφασης για 
αναζήτηση του αναλογούντος ποσού ο εργοδότης προ¬ 
σκομίσει δικαιολογητικά από τα οποία θα προκύπτει η τή¬ 
ρηση των όρων του προγράμματος, θα ανακαλείται η αρ¬ 
χικά εκδοθεΐσα απόφαση, ως προς το σημείο που αναφέ- 
ρεται στην αναζήτηση του αναλογούντος ποσού επιχορή¬ 
γησης. 

Κατά της ανωτέρω απόφασης του Δ/ντή του Γ .Ε., της 
ΤΥ και της ΥΝ ο εργοδότης έχει δικαίωμα να υποβάλλει 
ένσταση εντός δέκα (10) ημερών από της κοινοποίησής 
της, επί της οποίας αποφαίνεται με αιτιολογημένη από¬ 
φασή του ο αρμόδιος Περ/κός Δ/ντής. Κατά της τελευ¬ 
ταίας αυτής απόφασης επιτρέπεται προσφυγή μόνο μετά 
από προσκόμιση νεώτερων αποδεικτικών στοιχείων εντός 
δέκα (10) ημερών από της κοινοποίησής της επί της 
οποίας θα επιλαμβάνεται το Δ.Σ. του Οργανισμού μετά 
από εισήγηση της Δ/νσης Απασχόλησης. Εφόσον η επι¬ 
χείρηση δεν επιστρέφει εμπρόθεσμα το αναλογούν ποσό 
που της αναζητείται, συντάσσεται από το Δ.Σ. του Οργανι¬ 
σμού πράξη βεβαίωσης και αποστέλλεται οτο αρμόδιο Δη¬ 
μόσιο Ταμείο για βεβαίωση και είσπραξη του ποσού. Τα 
οριζόμενα στην παραγρ. αυτή τροποποιούνται αναλόγως, 
σύμφωνα με τα ορισθησόμενα στην απόφαση του Υπ. Ερ¬ 
γασίας για τις αρμοδιότητες των Περιφερειακών Διοικητι¬ 
κών Επιτροπών του ΟΑΕΔ (άρθρ. 11 του Ν. 2224/94). 

23. Η απόφαση υπαγωγής της επιχ/σης στο πρόγραμμα 
επιχορήγησης θα ανακαλείται μετά από απόφαση του Δ/ 
ντή, εφόσον διαπιστωθεί πριν την καταβολή της πρώτης 
επιχορήγησης όχι δεν τηρήθηκαν οι όροι του προγράμμα¬ 
τος. 

24. Εργοδότες που θα υπαχθούν στα ανωτέρω προ¬ 
γράμματα και θα δημιουργήσουν κατά το έτος 1995 από 
δέκα (10) και άνω νέες θέσεις εργασίας, μπορούν να ζη¬ 
τήσουν με αίτησή τους να συμμετέχουν σε πιλοτικό πρό¬ 
γραμμα ενδοεπιχειρησιακής κατάρτισής προσαρμοσμένο 
στις ανάγκες της επιχείρησης. Οι όροι και οι προϋποθέ¬ 
σεις συμμετοχής θα ορισθούν από τη Δ/νση Απασχόλησης 
οε συνεργασία με την Υπηρεσία Διεθνών Σχέσεων του 
ΟΑΕΔ. 

Για το έτος 1996 το ως άνω πρόγραμμα (ενδοεπιχειρη- 
οιακής κατάρτισης) θα εφαρμοστεί αφού εκτιμηθεί η πο¬ 
ρεία του κατά το έτος 1995 

25. Στα ανωτέρω προγράμματα είναι δυνατόν να υπα¬ 
χθούν και επιχειρήσεις: που προσέλαβαν ανέργους-ες 
όλων των προγραμμάτων από 1.1.95 και μέχρι τη δημο¬ 
σίευση της απόφασης αυτής. Στις περιπτώσεις αυτές ως 
κρίσιμο τρίμηνο, θα θεωρείται το τρίμηνο που προηγείται 
του μηνάς πρόσληψης του πρώτου προς επιχορήγηση μι¬ 
σθωτού. 

26. α) Τα ανωτέρω προγράμματα λήγουν την 31.12 εκά- 
στου έτους και ως τελευταία ημέρα υποβολής αιτήσεων 
ορίζεται η 31.10.95 και 31.10.96 αντίστοιχα. 

β) Για την ομαλή πορεία των προγραμμάτων θα συστα- 
θούν ομάδες εργασίας, οι οποίες ανά 3μηνο, 6μηνο και 
12μηνο θα συντάσσουν έκθεση για την κάλυψη των θέ¬ 
σεων και την καταβολή των επιχορηγήσεων, θα υποβάλ¬ 
λουν προτάσεις για την ανακατανομή των θέσεων και θα 
αξιολογούν τα προγράμματα. 

Οι εκθέσεις των ομάδεων εργασίας θα υποβάλλονται 
στην Επιτροπή Παρακολούθησης, που θα συσταθεί και 
στην οποία θα συμμετέχουν εκπρόσωποι του Υπουργείου 
Εργασίας, ΥΠΕΘΟ, ΟΑΕΔ, ΣΕΒ, ΓΣΕΕ. 

Η Επιτροπή Παρακολούθησης θα προβαίνει σε αξιολό¬ 
γηση της πορείας των προγραμμάτων, η οποία θα τίθεται 
υπόψη του Δ.Σ. του ΟΑΕΔ μετά από εισήγηση της Δ/νσης 
Απασχόλησης. 

γ) Το Δ.Σ. του ΟΑΕΔ μπορεί να προβαίνει σε ανακατα¬ 
νομή των θέσεων εργασίας μεταξύ των προγραμμάτων 
καθώς και σε κάθε αλλαγή που κρίνεται απαραίτητη. 

Επίσης σε περίπτωση πλήρωσης των προβλεπομένων 
για κάθε πρόγραμμα θέσεων πριν από τις ανωτέρω ημερο¬ 
μηνίες το Δ.Σ. του ΟΑΕΔ μπορεί να καθορίσει άλλη ημέρα 
λήξης των προγραμμάτων, ή αντιθέτως σε περίπτωση μη 
πλήρωσης των θέσεων μεταγενέστερη ημερομηνία λήξης 
τους. 

28. Κάλυψη δαπάνης. 

α) Από τις διατάξεις της παρούσας απόφασης προκα- 
λείται δαπάνη σε βάρος του προϋπολογισμού του ΟΑΕΔ 
αναλυτικά ανά έτος περίπου ως εξής: 

Για το έτος 1995 ®ΡΧ· 

για το έτος 1996 12,6 δις δρχ. 

για το έτος 1997 5,2 δις δρχ. 

για το έτος 1998 

β) Για την ανωτέρω δαπάνη έχει εγγράφει πίστωση, 
στον υπό κατάρτιση προϋπολογισμό του ΟΑΕΔ, ύψους 
14,5 δις δρχ. με τα στοιχεία ΚΑΕ 0658α του φορέα 200 εκ 
των οποίων 10,88 δις δρχ., αναμένεται να καλυφθούν από 
το ΕΚΤ. Η επιβάρυνση των προϋπολογισμών για τα έτη 
1996,1997 και 1998 είναι: 12,6 δις δρχ., 5,2 δις δρχ. και 
0,7 δις δρχ. αντίστοιχα, ενώ η συνδρομή του ΕΚΤ είναι 
9,45 δις δρχ., 3,9 δις δρχ. και 0,53 δις δρχ. αντίστοιχα. 
Η απόφαση αυτή να δημοσιευθεί στην Εφημερίδα της 

Κυβερνήοεως. 

Αθήνα, 11 Απριλίου 1995 

ο ΥΠΟΥΡΓΟΙ 

1. ΣΚΟΥΛΑΡΙΚΗΣ 


Αριθ. 3312.61/01/95 Μ 

Λειτουργία και προϋποθέσεις χορήγησης άδειας λειτουρ¬ 
γίας καζίνων σε υπό Ελληνική σημαία επιβατηγό πλοία 
που εκτελούν διεθνείς πλόες. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχουμε υπόψη: 

α) Τις διατάξεις της παρ. 2 του άρθρου 4 του Νόμου 
2206/94 (ΦΕΚ 62/Α). 

β) Το γεγονός ότι από την παρούσα απόφαση δεν προ¬ 
κύπτει δαπάνη σε βάρος του Δημόσιου Προϋπολογισμού 
και αποφασίζουμε: 


Άρθρο 1 

ΛΕΙΤΟΥΡΓΙΑ ΚΑΖΙΝΩΝ 

α) Μετά από άδεια του Υ.Ε.Ν. επιτρέπεται α' επιβατηγό 
πλοία, που εκτελούν διεθνείς πλόες διάρκειας άνω των 12 
ωρών, η λειτουργία καζίνων στη διάρκεια του τμήματος 

του πλου έξω από τα Ελληνικά χωρικά ύδατα. 
β) Τα παιγνίδια που επιτρέπεται να παίζονται στα πιο 

πάνω καζίνα καθορίζονται από την παράγραφο 7 του άρ¬ 
θρου 3 του Ν. 2206/94 (ΦΕΚ 62/Α ). 
γ) Τα παιγνίδια εντός των καζίνων διεξάγονται με μαρ- 

κες, πλάκες, κέρματα ή άλλα επιτρεπόμενα μέσα σύμ¬ 
φωνα με την παράγραφο 8 του άρθρου 3 του Ν. 2206/ 

1994. 

δ) Τα διάφορα μηχανήματα που λειτουργούν στα καζίνα 
των πλοίων πρέπει να διαθέτουν άδεια καταλληλότητας 
όπως προβλέπεται στην παράγραφα 11 του άρθρου 3 του 
Ν. 2206/1994. 

ε) Οι εργαζόμενοι στα καζίνα στων πλοίων πρέπει να εί¬ 
ναι κάτοχοι των προβλεπόμενων από την Κοινή Απόφαση 
της παραγράφου 6 του άρθρου 3 του Ν. 2206/94 δικαιο- 
λογητικών. 

Άρθρο 2 

ΕΚΔΟΣΗ - ΙΣΧΥΣ ΑΔΕΙΑΣ ΛΕΙΤΟΥΡΓΙΑΣ ΚΑΖΙΝΟΥ 

1. Η άδεια λειτουργίας καζίνων ισχύει για δυο (2) έτη και 
εκδίδεται από το Υπουργείο Εμπορικής Ναυτιλίας, Διεύ¬ 
θυνση Ασφαλείας, για συγκεκριμένο πλοίο στο όνομα 
εκείνου που νόμιμα το εκπροσωπεί αφού προσκομισθοΰν 

τ’ ακόλουθα δικαιολογητικά: 
α) Αίτηση, στην οποία θα αναφέρονται: 

Το στοιχεία του νομίμου εκπροσώπου, το όνομα του 
πλοίου στο οποίο θα λειτουργήσει το καζίνο, το είδος και ο 
αριθμός των παιχνιδιών, μηχανημάτων που θα παίζονται σ’ 
αυτά καθώς και ο αριθμός άδειας καταλληλότητος για το 
τελευταίο. 

β) Παράβολο για το ΝΑΤ ύψους 3.500.000 δραχμών, 
γ) Παράβολο για το ΤΑΝ ύψους 500.000 δραχμών 

δ) Παράβολο για το ΜΤΝ ύψους 500.000 δραχμών, 
ε) Παράβολο για το κεφάλαιο Λ.Α. της Λιμενικής Αρχής 
έναρξης δρομολογίων ύψους 2.000.000 δρχ. 
στ) Παράβολο για το Μουσείο Εμπορικής Ναυτιλίας 

ύψους 500.000 δρχ. 

η) Παράβολο υπέρ του Ελληνικού Δημοσίου υψους 

3.000.000 δρχ. . 

2. Σε περιπτώσεις αδειών καζίνο στα οποία λειτουργούν 

αποκλειστικά και μόνο μηχανήματα με νομίσματα χωρίς 

οθόνη ή με οθόνη των παραγράφων 7ζ και 7η του άρθρου 
3 του Ν. 2206/94 τα ως άνω παράβολα μειώνονται στο 
μιοό. 

Αρθρο 3 

ΠΕΡΙΟΡΙΣΜΟΙ - ΑΠΑΓΟΡΕΥΣΕΙΣ 

α) Απαγορεύεται στο καζίνο η είσοδος ατόμων που δεν 
έχουν συμπληρώσει το 23ο έτος της ηλικίας τους. 

β) Απαγορεύεται στους υπαλλήλους του καζίνου και στα 
μέλη του πληρώματος να μετέχουν σε παιχνίδια, στοιχή¬ 
ματα ή είσπραξη κερδών είτε άμεσα είτε έμμεσα δι' άλλων 
προσώπων. 

γ) Απαγορεύεται η λειτουργία του καζίνου κατά την 
διάρκεια του τμήματος του πλου μέσα στα Ελληνικά χω- 
•ρικά ύδατα. 

Άρθρο 4 

ΥΠΕΥΘΥΝΟΣ ΛΕΙΤΟΥΡΓΙΑΣ ΚΑΖΙΝΟ 

Παράλληλα με τον νόμιμο εκπρόσωπο του πλοίου, σύμ¬ 
φωνα με άρθρο 2 πιο πάνω, στο όνομα του οποίου χορη¬ 
γείται η άδεια καζίνο, υπεύθυνος για την λειτουργία του 
καζίνου σύμφωνα με τους όρους της παρούοπς, είναι ο 
Πλοίαρχος του πλοίου ή τρίτο φυσικό πρόσωπο το οποίο 
ορίζει ο περί ου εκδόθηκε η άδεια και μνημονεύεται στην 


χορηγούμενη άδεια ως υπεύθυνος του καζίνου ο οποίος 
υποχρεούται να εποπτεύει προσωπικά την λειτουργία του 
καζίνου. 

Άρθρο 5 

ΚΥΡΩΣΕΙΣ 

α) Σε περίπτωση παράβασης των όρων λειτουργίας των 
καζίνων, οι Λιμενικές Αρχές επιβάλλουν τις κυρώσεις του 
άρθρου 157 του ΝΔ 187/73 όπως τροποποιήθηκε με το 
ΠΔ 207/85 (ΦΕΚ 760-Α' 3.5.85). 

β) Σε περιπτώσεις υποτροπής ή παραβάσεων που κατά 
την Λιμενική Αρχή θεωρούνται ιδιαίτερα σοβαρές, η υπό¬ 
θεση παραπέμπεται στην Επιτροπή Εποπτείας του άρ¬ 
θρου 3 παρ. 2 του Ν. 2206/94 για την επιβολή των πρσ- 
βλεπομένων κυρώσεων του άρθρου 3 παρ. 5α και 5β του 
ιδίου Νόμου. 

Άρθρο 6 
ΕΙΔΙΚΗ ΔΙΑΤΑΞΗ 

Οι διατάξεις της παρούσης απόφασης ισχύουν στο σύνολό 
τους και για Ε/Γ πλοία τα οποία έχουν νηολογηθεί μέχρι τη 
δημοσίευσή της, σύμφωνα με τις διατάξεις του άρθρου 13 
του Ν. 2687/1953 και η σχετική εγκριτική πράξη νηολογή- 
σεώς τους προέβλεπε την λειτουργία καζίνο. 

Αρθρο 7 

ΕΝΑΡΞΗ ΙΣΧΥΟΣ 

Η ισχύς της παρούσης αποφάαεως αρχίζει από την 
ημέρα δημοσίευσής της στην Εφημερίδα της Κυβέρνη¬ 
σή· 

Η παρούσα να δημοσιευθεί στην Εφημερίδα της Κυβερ- 
νήσεως. 

Πειραιάς, 4 Απριλίου 1995 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


